Mais Nuriyev

Mais Nuriyev () — xoreoqraf, İtaliyadakı "Azəri" Azərbaycan Mədəniyyət Assosiasiyasinin sədri, Milanda "Aida " və "Orizon" Rəqs Akademiyasinin və Milan Konservatoriyasının professoru.

 Həyatı 
1982-ci ildə Bakı Xoreografiya Məktəbində təhsil almışdır. 1974−86-cı illərdə Azərbaycan Dovlət Rəqs Ansamblında rəqqas kimi fəaliyyət göstərmişdir. 1975–1977-ci illərdə hərbi xidmət olmuşdur. 1974–1982-ci illərdə Azərbaycan Dövlət İncəsənət İnstitutunda rejissor təhsili alıb. 1984–1989-cu illərdə Azerbaycan Respublikasi Mədəniyyət Nazirliyinin təyinatı ilə A. V. Lunaçarski adına Moskva Dövlət Teatr Sənəti Universitetində (QITIS) baletmeysterlik təhsili alıb. 1986–89-cu illərdə Mədəniyyət Nazirliyinin təyinati ilə Naxçivan "Araz" Dovlət mahnı və rəqs ansamblı və Azərbaycan Dövlət "Göy Göl" mahni və rəqs ansamblında baletmeyster olmuşdur. 1989–92-ci illərdə Bakı Xoreqrafiya məktəbi dünya xalq rəqsləri, xarakterik rəqs müəllimi kimi fəaliyyət göstərmişdir. 1989–96-cı illərdə Teatr Xadimləri İttifaqi "Bulaq" Rəqs Teatrının, 1992–93-cü illərdə isə Azərbaycan Müdafiə Naziyliyi, Hərbi Dəniz Qüvvələri mahnı və rəqs ansamblında bədii rəhbər olmuşdur.

2000-ci ildən bu günədək Milan "Orizondanza" rəqs akademiyası / dünya xalq rəqsləri, xarakterik və klassik rəqs dosenti, 2000–2003-cü illərdə Milan Bələdiyyəsi mədəniyyət şöbəsi / dünya xalq rəqsləri müəllimi, 2007-ci ildən isə İtaliyanın bir sıra rəqs akademiyalarında Origami, LEcole Ballet (Neapol), Cizel dans (Porto San Giorgio) Arte e Spettacolo — Monza (Milan), Teatr Alla Skala ilə birgə əməkdaşlıq edən " Aida " Peşəkar Rəqssasların İxtisaslaşma Mərkəzi akademiyasında dünya xalq rəqsləri üzrə dosent kimi fəaliyyət göstərmişdir.

2006-cı ildən vəfat edənədək İtaliyada Azərbaycan Mədəniyyət Assosiasiyasının prezidenti idi.

 Fəaliyyəti 
2009-cu ildə " Türksoy" Beynəlxalq Mədəniyyət təşkilatinin İtaliya təmsilçisi . 2012-ci ildən bu günədək Cüzeppe Verdi adına Milan Dövlət Konservatoriyası İmprovizasiya şöbəsində xoreograf olmuşdur. 2010-cu ildən bu günədək İtaliya Beynəlxalq Delfik Milli Şürasının vitse presidenti (Unesco), 2009-cu ildən bu günədək Beynəlxal Müsabəqələrdə rəqs üzrə Türkiyə Anadolu Beynelxalq müsabiqələrində, Sanremo Beynəlxalq Konkursunda, Ukrayna, Rusiya, Qazaxıstan, Qırğızıstan və s. ölkələrdə jüri heyətinin üzvüdür.

2013-cü il İtaliya Mərkəzi Televiziya Rai 3 Kanlında Rafaella Carra programında xoreograf olmuşdur. 2014 – 17-ci illərdə Novosibirsk, Kirgizstan Dövlət xoreografiya akademiyalarında ustad dərslərində, 2014-cü ildə "Brera" adına Milan Mədəniyyət Universiteti ilə birgə əməkdaşlıq çərçivəsində xoreograf olmuşdur. 2014 – 16-cı illərdə Milan Provinsiyası Təhsil Nazirliyini qərarı ilə " Toscanini ", "Don Milani" və "De Amicis" adina orta məktəblərdə dünya xalq rəqsləri dosenti kimi fəaliyyət göstərmişdir. 2015-ci ildə Milan Bələdiyyəsi EXPO Beynəlxalq Sərgisində, 2015 – 17-ci illərdə Elena D'Angelo Milan Operetta Teatrında xoreoqraf olmuşdur. 2017-ci ildə Milan "Arabesque" və "Peşəkar ballet " Sarno rəqs academiyalarında dosent olmuşdur.

 Mükafatları 
Rəqs sahəsində fəaliyyətə görə İtaliyada bir sıra təşəkkürnamə və fəxri diplomlarla təltif edilmişdir.

2017-ci ildə Mədəniyyət və İncəsənət sahəsində nailiyyətlərinə görə Azərbaycan Respublikası Prezidentinin fərmanı ilə "Əməkdar artist" fəxri adı alıb.

O, həmçinin "Heydər Əliyevin 100 illiyi (1923–2023)" yubiley medalı, "Diaspor fəaliyyətində xidmətə görə" medalı ilə təltif olunub.

 Quruluş verdiyi xoreoqrafik çalışmalar 
 "Qarabağ- İtaliyaya yaxın və uzaq" — Xocalı faciəsinə həsr edilib
 "Qarabağ" — Fikrət Əmirovun "Qarabağ Azərbaycanın incisidir" musiqisi əsasında, F. Əmirovun 90-illiyinə həsr olunub

 İstinadlar 

Kateqoriya:Azərbaycan xoreoqrafları